als_Latn dik_Latn sag_Latn
Ministria e Punëve të Jashtme përshëndet nënshkrimin e Marrëveshjes Dypalëshe të Sigurisë ndërmjet Shteteve të Bashkuara të Amerikës dhe Afganistanit si dhe të Marrëveshjes mbi Statusin e Forcave (SOFA) ndërmjet NATO-s dhe Afganistanit, të cilat hapin një kapitull të ri dhe të rëndësishëm bashkëpunimi ndërmjet Aleancës Atlantike dhe Afganistanit.
Nënshkrimi i këtyre dy marrëveshjeve siguron bazën e nevojshme ligjore për vendosjen dhe funksionimin në Afganistan të misionit të ri të udhëhequr nga NATO “Resolute Support” që, në fillim të vitit të ardhshëm, do të pasojë misionin ISAF, duke pasur në fokus trajnimin, këshillimin dhe ndihmën për Forcat Afgane të Sigurisë Kombëtare.
Ministria e Punëve të Jashtme rikonfirmon gatishmërinë e vendit tonë për të qenë pjesë e angazhimeve të NATO-s në Afganistan edhe përtej vitit 2014, në kuadrin e Partneritetit afatgjatë të Aleancës Atlantike me Afganistanin, dhe për të kontribuuar konkretisht në konsolidimin e mëtejshëm të sigurisë dhe paqes në Afganistan.
© Ministria e Punëve të Jashtme 2015 - Të gjitha të drejtat e rezervuara.
als_Latn als_Latn als_Latn als_Latn